|  |
| --- |
| Finanstilsynet  12. juli 2018  J.nr. 520-0005  /CVO & NAJ |

|  |
| --- |
|  |

# Efterlevelse af EBA/GL/2014/10 vedrørende andre systemisk vigtige institutter

SIFI’er i Danmark udpeges på baggrund af § 308 i lov om finansiel virksomhed.

Herudover har den europæiske banktilsynsmyndighed EBA udstedt retningslinjer [EBA/GL/2014/10](http://www.eba.europa.eu/documents/10180/930752/EBA-GL-2014-10+%28Guidelines+on+O-SIIs+Assessment%29.pdf) vedr. identifikation af såkaldte ’andre systemisk vigtige institutter’. Med udpegningen af SIFI’er i Danmark, jf. § 308 i lov om finansiel virksomhed, efterlever Danmark disse retningslinjer.

I henhold til retningslinjerne skal institutter, der har en score på mere end 350 basispoints, identificeres som SIFI’er. Herudover er der mulighed for at anvende yderligere indikatorer tilpasset nationale forhold. I Danmark anvendes følgende tre valgfrie indikatorer:

* Instituttets balance udgør mere end 6,5 pct. af Danmarks bruttonationalprodukt
* Instituttets udlån i Danmark udgør mere end 5 pct. af de danske penge- og realkreditinstitutters samlede udlån i Danmark
* Instituttets indlån i Danmark udgør mere end 5 pct. af de danske pengeinstitutters samlede indlån i Danmark

Dette resulterer i, at følgende institutter identificeres som SIFI’er:

**Tabel 1. SIFI’er i Danmark**

|  |  |  |  |  |
| --- | --- | --- | --- | --- |
| SIFI | Automatisk score  >350 | Balance i pct. af BNP  >6,5 | Udlån i pct. af sektorens udlån >5 | Indlån i pct. af sektorens indlån >5 |
| Danske Bank A/S | **6.399** | **148,9** | **28,3** | **34,3** |
| Nykredit Realkredit A/S | **1.401** | **66,5** | **31,5** | 4,7 |
| Nordea Kredit Realkreditaktieselskab | **371** | **20,5** | **9,9** | 0,0 |
| Jyske Bank A/S | **694** | **27,9** | **11,2** | **9,5** |
| Sydbank A/S | 209 | 6,5 | 1,7 | **5,9** |
| DLR Kredit A/S | 140 | **7,6** | 3,6 | 0,0 |

Anm. 1: Værdier markeret med fed indikerer, at instituttet ligger over grænseværdien.

Anm. 2: Opgørelsen af de valgfrie indikatorer følger bekendtgørelsen om opgørelse af indikatorer og faktorer til udpegning af systemisk vigtige finansielle institutter m.v., der senest er revideret med tilføjelse af væsentlige filialer af udenlandske kreditinstitutter i beregningerne.

Det fremgår af ovenstående tabel, at identifikationen af SIFI’er i Danmark er konsistent med EBAs retningslinjer.